అన్ని చెల్లింపులకూ ఒకటే కార్డు: నారా లోకేశ్విశాఖపట్నం (ఆంధ్రజ్యోతి) : ఆరు నెలల్లో విశాఖనగరాన్ని లెస్ క్యాష్ సిటీగా మారుస్తామని రాష్ట్ర ఐటి శాఖా మంత్రి నారా లోకేశ్ చెప్పారు. ఇందుకోసం వీసా కంపెనీతో అవగాహన ఒప్పందం కుదుర్చుకున్నట్టు వెల్లడించారు. అన్ని చెల్లింపులూ ఒకే కార్డు ద్వారా చెల్లించేందుకూ చర్యలు చేపట్టినట్టు తెలిపారు. ప్రభుత్వ శాఖలు, బ్యాంకులు ఇందుకు సహకరించాలని బుధవారం జరిగిన ఒక వర్క్షాప్ లో కోరారు. ఐటి ద్వారా సుపరిపాలన అందిస్తున్న రాష్ట్రాల్లో ఆంధ్రప్రదేశ్ ప్రపంచంలోనే ముందు ఉందని పేర్కొన్నారు. రాష్ట్రం మొత్తం ఈ-ఆఫీసు ద్వారా నడుస్తోందని, ఇదంతా ముఖ్యమంత్రి చంద్రబాబు ఘనత అని వివరించారు. స్వీడన్లో నగదు చెల్లింపులు కేవలం 13 నుంచి 14 శాతమే వుంటాయని, మిగిలినవన్నీ నగదు రహితమేనని పేర్కొన్నారు. విశాఖను కూడా ఆ దిశగా నడిపించే యోచనతో ఈ ప్రాజెక్టు చేపట్టామన్నారు. ఇది విజయవంతం అయ్యేందుకు పరిశ్రమలు, వ్యాపారులు, బ్యాంకర్లు అంతా సహకరించాలని కోరారు. ఈ లెస్ క్యాష్ సిటీ వ్యవహారాలకు రుషికొండలోని ఫిన్టెక్ వ్యాలీ బ్యాక్ ఆఫీసుగా వ్యవహరిస్తుందని లోకేశ్ చెప్పారు. ఈ కార్యక్రమంలో ఎపి ఐటి స్పెషల్ చీఫ్ సెక్రటరీ జెఎ చౌదరి, ఐటి సెక్రటరీ విజయానంద్, కలెక్టర్ ప్రవీణ్కుమార్, వీసా ప్రతినిధులు, వివిధ ఐటి సంస్థల సిఇఒలు, జివిఎంసి, వుడా, ఇపిడి, ఇపిడిసిఎల్, పలు బ్యాంకులకు చెందిన ప్రతినిధులు పాల్గొన్నారు.
anni chellimpulakuu okate kaardu: nara lokeshwisakhapatnam (aandhrajyoti) : aaru nelallo visaakhanagaraanni less kyash siteegaa maarustaamani rashtra aiti saakhaa mantri nara lokesh cheppaaru. indukosam veesa kampeneetho avagaahana oppandam kudurchukunnattu velladinchaaru. anni chellimpuluu oke kaardu dwara chellinchendukuu charyalu chepattinattu telipaaru. prabhutva saakhalu, byaankulu induku sahakarinchaalani budhavaaram jarigina oka workshap loo koraru. aiti dwara suparipaalana andistunna rashtrallo andhrapradesh prapanchamlone mundu undani perkonnaru. rashtram mottam ee-aafiisu dwara nadustondani, idantaa mukhyamantri chandrababu ghanata ani vivarinchaaru. sweedanlo nagadu chellimpulu kevalam 13 nunchi 14 saatame vuntaayani, migilinavanni nagadu rahitamenani perkonnaru. visaakhanu kuudaa aa disagaa nadipinche yochanatho ee praajektu chepattamannaru. idhi vijayavantam ayyenduku parisramalu, vyaapaarulu, byankarlu antaa sahakarinchaalani koraru. ee less kyash city vyavahaaraalaku rushikondaloni fintec vyali byak aafiisugaa vyavaharistundani lokesh cheppaaru. ee kaaryakramamlo epi aiti speshal cheef secretery gma chaudari, aiti secretery vijayanand, kalektar pravinkumar, veesa pratinidhulu, vividha aiti samsthala ciolu, gvmc, vuda, ipidi, ipdcl, palu byaankulaku chendina pratinidhulu paalgonnaaru.